《题史痴云画》
明代·盛时泰

老树丫牙铁作柯，乱竹纵横拂云起。
谁知一段秣陵秋，写在痴云半边纸。
痴云痴云蓬莱精，有时拈笔人皆惊。
想见卧痴楼上景，狂歌醉舞鸣秦筝。
我本大城山里客，看君图画来君宅。
出门却被强题诗，坐对疏棚豆花白。

作者简介：应天府上元人，字仲交，号云浦。嘉靖时贡生。笃学有才气。喜藏书。善画水墨山水竹石，亦工书法。有《城山堂集》、《牛首山志》等。